Alternativa edukado kaj alternativa fremda lingvo tre bone akordiĝas
#000001
De antaŭ longe mi konis Ana-n de Suda Koreio danke al Skajpo, per kiu mi konas aliajn esperantistojn de aliaj kontinentoj. Ŝi vizitis Barcelonon en 2012 akompanata de kvin instruistinoj de alternativa lernejoj.
#000003
Kial vi deziris lerni Esperanton?
#000005
En la jaro 2006 mi laboris en elementa lernejo, kiu nomiĝas “Ondd” kiel ĉefa instruisto. Nia lernejo estis iom speciala kaj oni nomis tiajn lernejojn, alternativa lernejo. Delonge ni diskutadis pri tio, ĉu instrui anglan estas deca por infanoj aŭ ne. Finfine ni decidis instali Esperanton kiel studobjekton por ke niaj infanoj unue renkontu pacan kaj neŭtralan komunikilon. Mi lernis Esperanton por instrui infanojn en mia lernejo.
#000006
En Koreio pli ol 200 alternativaj lernejoj ekzistas. Ili serĉas taŭgan internacian lingvon por instrui kun la demando, ĉu la anglan, ĉu la ĉinan, ĉu la francan. Mia eksa lernejo estis la unua, kie instruis Esperanton. Kaj nun 7 alternativaj lernejoj instruas Esperanton. Mia celo estas, ke ĉiuj alternativa lernejo instruos Esperanton. Ĉar alternativa edukado kaj alternativa fremda lingvo tre bone akordiĝas.
#000008
Ĉu vi povas resume klarigi la pedagogion de la alternativa lernejo de la Koreio?
#000009
Koreio estas eta lando. Kiel vi jam scias, en Koreio lernantoj estas multe streĉitaj por eniri en bonkvalitajn universitatojn. Ili ne havas tempon por mediti, kio estas sia revo. Daŭras ekzamenoj por vicigi ilin. La principo de alternativa lernejo estas, ke ĉiuj infanoj havas proprajn talentojn kaj instruistoj devas helpi ilin, por ke dum studado lernantoj mem malkovru sin. Tial en alternativa lernejo infanoj estas plej gravaj subjektoj de la lernado. Kaj plenkreskuloj estas nur helpantoj.
#000010
Jes! Antaŭ kiam mi lernis la francan, mi pensis, ke Esperanto estas egala lingvo. Ĉar lerni Esperanton estas multe pli facile kompare al aliaj lingvoj. Nun mi havas alian opinion, ke Esperanto estas internacia lingvo unue por eŭropanoj. Sincere ĝi tro similas al eŭropaj lingvoj. Tamen mi komprenas, ke laŭ la rigardo de Zamenhof tuta mondo signifus Eŭropo.
#000012
Ĉu la Esperanto-lecionoj estas sukcesaj? Kio instigas onin lerni la internacian lingvon?
#000013
Laŭ mi nia paŝo semi Esperanton en alternativaj lernejoj estantas sukcesaj. Alternativa lernejo grave pensas pri libereco, paco, komunumo. Laŭ mia opinio, ankaŭ Esperanto enhavas tiajn signifojn. Por alternativaj lernejanoj kompreni la ideon de Esperanto estas senproblema, se ill scius, ke Esperanto ankoraŭ vivantas.
#000014
Mi instruas Esperanton ne nur por miaj lernantoj en la lernejo, sed ankaŭ por instruistoj de aliaj lernejoj, por ke ili mem instruos Esperanton en sia lernejo, kiam ili kapablos regi nian lingvon. Kvankam nun estas komenco de nia paŝo por ligi Esperanton kun koreaj alternativaj lernejoj, la vojo estos esperplena.
#000015
Vi nomis vin antaŭe Sonĝanta. Fakte sonĝo aŭ revo estas via filozofio, ĉu ne?
#000016
Onidire nuna generacio estas senreva. Socio estas maltrankvila kaj mankas laboro. Por akiri profesiojn aŭ por eniri en universitaton junuloj rezignas pri siaj revoj. Grava vorto de alternativa lernejo estas “revo”. Kiu havas revon, tiu havas esperon. Tial mi nomas min Sonĝanta en Esperantio, kiu ŝatas havi sonĝon kaj ankaŭ realigi la sonĝon.
#000017
Kion eŭropanoj devus lerni el koreaj kulturoj kaj inverse?
#000018
Kiu estas la rezulto de viaj oftaj vojaĝoj eksterlanden kun viaj gelernantoj?
#000020
Instrui Esperanton eblas en la klasĉambro. Tamen mi opinias, ke tio estas duona leciono. Mi eĉ aŭdace povus diri, ke estus pli bone unu fojon renkonti fremdajn esperantistojn kaj babili kun ili ol lerni per lernolibroj en klasĉambro. Esperanto estas internacia lingvo kaj necesas renkonti fremdajn personojn kaj kulturojn. Dum la vojaĝo lernantoj aŭtomate vidas, kio estas Esperantujo. Kaj tiamaniere ili akiras motivon por daŭre lerni Esperanton ne nur de mi, sed ankaŭ de la rilato inter esperantistoj. Dank’al la vojaĝo ili tuŝas eĉ sian horizonton kaj renkontas novan mondon.
#000021